recursal/SuperWikiNEXT-32B huggingface dataset:
Nissan Qashqai on tyypillinen crossover ja luokkansa myydyimpiä autoja Suomessa.
**Crossover** on englanninkielinen automarkkinoilla käytetty nimitys kuvaamaan tila-autoista ja katumaastureista (SUV) vaikutteita lainanneita automalleja. Usein yhtäläisyydet niihin jäävät mielikuvatasolle, sillä esimerkiksi nelivetoa ei ole kaikkiin crossovereihin välttämättä edes saatavissa. Crossovereista on vaihtelevasti käytetty lyhenteitä **XUV** ja **CUV** (*crossover utility vehicle*). Yhdysvalloissa crossoverit ja katumaasturit erotellaan sen mukaan, rakennetaanko ne erilliselle rungolle vai itsekantavalle korille.

Hyvin usein crossover-malli on autonvalmistajan jonkin tunnetun mallin versio, joka on varustettu teippauksilla, erikoisilla korinosilla, suurilla vanteilla ja korkealla maavaralla. Crossoverien tekniset ratkaisut perustuvat yleensä hyvin pitkälle malliin, josta se on kehitetty. Valmistuskustannuksien kurissa pitämiseksi osat ja rakenteet ovat yleensä samoja kuin ne, joita käytetään esimerkiksi sedan-mallisessa autossa.

Crossover-malleja
-----------------

### BMW

* BMW X1
* BMW X3
* BMW X5

### Citroën

* Citroën C-Crosser
* Citroën C3 Aircross
* Citroën C3-XR
* Citroën C4 Cactus

### Fiat

* Fiat 500X
* Fiat 600 (2023)
* Fiat Freemont
* Fiat Sedici

### Ford

* Ford EcoSport
* Ford Edge
* Ford Puma (2019)

### Honda

* Honda CR-V
* Honda WR-V
* Honda XR-V

### Jeep

* Jeep Renegade

### Kia

* Kia Niro
* Kia Stonic

### Mazda

* Mazda CX-3
* Mazda CX-30
* Mazda CX-4
* Mazda CX-5
* Mazda CX-7

### Mitsubishi

* Mitsubishi ASX

### Nissan

* Nissan Juke
* Nissan Murano
* Nissan Qashqai

### Opel

* Opel Antara
* Opel Mokka
* Opel Crossland X
* Opel Grandland X

### Peugeot

* Peugeot 2008
* Peugeot 3008
* Peugeot 4007
* Peugeot 4008

### Porsche

* Porsche Macan

### Renault

* Renault Captur

### SEAT

* SEAT Arona
* SEAT Ateca
* SEAT Tarraco

### Škoda

* Škoda Karoq
* Škoda Yeti

### Suzuki

* Suzuki SX4
* Suzuki Ignis

### Tesla

* Tesla Model Y

### Toyota

* Toyota C-HR
* Toyota RAV4
* Toyota Urban Cruiser

### Volkswagen

* Volkswagen Atlas
* Volkswagen T-Cross
* Volkswagen T-Roc
* Volkswagen Tiguan

### Volvo

* Volvo XC60
* Volvo XC90
**Ateenan konserttitalo** (kreik. Μέγαρο Μουσικής, *Mégaro Mousikís*; transl. myös *Megaron Musikis*) on Ateenan suurin musiikkitalo. Se sijaitsee Vasilíssis Sofías -valtakadulla Plateía Mavílin kaupunginosassa kaupungin keskustan itäpuolella. Talossa järjestetään paitsi konsertteja myös muun muassa teatteri- ja oopperanäytäntöjä, baletti- ja muita tanssiesityksiä sekä luentoja. Konserttitalon omistaa Etairía ton Fílon tis Mousikís (Eταιρία των Φίλων της Mουσικής, "Musiikin ystävien yhdistys").

Chrístos Lamprákis -sali.
Konserttitalo otettiin käyttöön vuonna 1991. Tuolloin siinä oli kaksi salia. Vuonna 2004 valmistui talon laajennus, jonka seurauksena siinä on nykyisin neljä salia: Chrístos Lamprákis -sali (1 961 paikkaa), Dimítris Mitrópoulos -sali (494 paikkaa), Alexándra Triánti -sali (1 750 paikkaa) sekä pienempi Níkos Skalkótas -sali. Talossa toimii myös Lílian Voudoúrin musiikkikirjasto.

Rakennuksen mukaan on nimetty sen lähellä sijaitseva Mégaro Mousikíksen metroasema.

Lähteet
-------

1. ↑  A brief history Megaron. The Athens Concert Hall.  Arkistoitu 27.12.2014. Viitattu 23.2.2015.
2. ↑  Μεγάλη Μουσική Βιβλιοθήκη της Ελλάδος *mmb.org.gr*. Viitattu 23.2.2015.

Aiheesta muualla
----------------

* Μέγαρο Μουσικής Αθηνών. Ateenan konserttitalon verkkosivut. (kreikaksi) (englanniksi)

* Kuvia tai muita tiedostoja aiheesta **Ateenan konserttitalo** Wikimedia Commonsissa
**Tommolankatu 5** eli **Kouvolan vanhan Citymarketin rakennus** on Kouvolassa, Korjalan kaupunginosassa sijaitseva liikerakennus. Se on rakennettu Kouvolan Citymarkettia varten vuonna 1989 ja sitä on laajennettu 1996. Kouvolan K-Citymarket toimi rakennuksessa syyskuuhun 2012 asti, jolloin rakennus jäi lähes kokonaan tyhjilleen, kun Kauppakeskus Veturi valmistui Valtatie 6:n pohjoispuolelle ja K-Citymarket sekä muita rakennuksessa toimineita liikkeitä siirtyi sinne. Vain Isku jäi rakennukseen.

Vuonna 2018 RTV-Yhtymä osti entisen Citymarketin rakennuksen ja sinne avattiin uusi RTV-myymälä vuonna 2019. Rakennuksessa toimii myös muun muassa autokauppa Rinta-Jouppi.

Historia
--------

Rakennus rakennettiin vuonna 1989 uutta Citymarketia varten ja Citymarket sekä Isku ja muita liikkeitä aloitti toiminnan rakennuksessa vuonna 1989.

Vuonna 1996 parkkipaikan puolelle rakennettiin matala laajennusosa, jossa aloitti toiminnan Seppälä, Dressmann ja Rolls -pikaruokaravintola. Samalla rakennuksen aulatilat uusittiin ja Citymarket remontoitiin kokonaan uuden K-Citymarket -brändin ilmeen mukaiseksi.

Syksyllä 2007 Kesko ilmoitti rakentavansa uuden suuren kauppakeskuksen Kuutostien pohjoispuolelle, Kuusankosken Tervaskankaalle. Vuonna 2010 alkoi keskuksen rakennustyöt ja Kesko kertoi, että lukuisa määrä Kouvolan liikkeitä siityy uuteen kauppakeskukseen, mukaan lukien K-Citymarket ja muut rakennuksen liikkeet lukuun ottamatta Iskua. 
Uusi Kauppakeskus Veturi avattiin torstaina 13. syyskuuta 2012. Edeltävänä päivänä eli 12. syyskuuta 2012 Tommolankadun rakennuksessa ovensa sulki K-Citymarket, Seppälä, Dressmann, Rolls ja Musta Pörssi. 
Rakennus jäi suurimmilta osin tyhjilleen ja muutaman sadan metrin päässä sijaitsevan kauppakeskuksen takia entisen Citymarketin rakennukseen löytyi uusi omistaja ja vuokralaisia vasta syksyllä 2018.

Syksyllä 2018 RTV-Yhtymä osti entisen Citymarketin rakennuksen. Marraskuussa 2018 rakennuksessa alkoi remontti ja sinne avattiin uusi RTV-myymälä vuonna 2019.

Liikkeet
--------

### Nykyään

* RTV Kouvola (2019-)
* Isku Kouvola (1989-)

### Entisiä liikkeitä

* K-Citymarket Kouvola (1989-2012 (vuoteen 1996 Citymarket), muutti Veturiin)
* Seppälä Kouvola Tommolankatu (1996-2012, muutti Veturiin)
* Dressmann Kouvola (1996-2012, muutti Veturiin)
* Rolls Kouvola Tommolankatu (1996-2012, suljettiin kokonaan Korjalasta)
* Musta Pörssi Kouvola (1996-2012, suljettiin kokonaan Veturissa vuonna)
**Württemberginhevonen** (tunnetaan myös nimillä **baden-württemberger** ja **württemberg**) on saksalainen puoliverihevosrotu. Sitä käytetään lähinnä ratsastukseen, ja sen jalostuksessa tärkeänä tavoitteena on hyvä soveltuvuus kouluratsastukseen ja esteratsastukseen.

Ominaisuudet
------------

Kimo württemberginhevostamma Ladina B esteratsastuskilpailussa.
Parhailla württemberginhevosilla on erinomainen temperamentti, jossa yhdistyy järkevyys eloisiin ja vapaisiin liikkeisiin. Nämä piirteet rotu on lie perinyt arabi- ja kylmäverivaikutteista. Rotu on kestävä ja englannintäysiveriseen verrattuna edullinen pitää rehussa.

Ihannekorkeus württemberginhevoselle on noin 165 cm. Rodun yleisimmät värit ovat ruunikko, rautias, mustanruunikko ja musta. Pää on keskikokoinen ja profiili suora, kaula hyvä ja säkä selkeä. Rinta on syvä, lavat lihaksikkaat ja hyvässä kulmassa, selkä pitkä ja suora, lanne on kalteva. Jalat ovat lihaksikkaat, kaviot kovat ja hyvänmuotoiset.

Historia
--------

Württemberginhevosen kantakirja perustettiin vuonna 1895, ja noin vuotta myöhemmin Marbachin siittola alkoi keskittyä kasvattamaan alkuperäistä württemberginhevostyyppiä, joka oli monipuolinen, sekä työajossa että ratsuna käytetty rotu. Alkuperäiset hevoset olivat risteytyksiä paikallisten puoliveristen ja arabianhevosen, trakehnerin, anglonormannihevosen, friisiläishevosen, iberianhevosen, berberihevosen ja suffolkinhevosen kanssa. Anglonormanniori Faust oli tärkeä varhainen vaikuttaja rodussa, ja se loi pohjan rodun tulevalle perusmuodolle. Tämä tyyppi säilyi aina 1950-luvun puoliväliin saakka, kunnes Marbachissa alettiin kasvattaa nykyaikaisen hevosurheilun vaatimuksiin sopivia kevyempiä ja urheilullisempia hevosia.

Trakehnerori Julmond (1943–1965) oli uuden tyypin perustajaisä, ja muokkasi uutta baden-württenberginhevosta. Rotuun sekoitettiin hannoverinhevosta, holsteininevosta, oldenburginhevosta, englannintäysiveristä ja jonkin verran trakehneria uuden tyypin parantamiseksi.

Lähteet
-------

1. 1 2 3 4  Wurttemberg *Equine Kingdom*.  Arkistoitu 20.1.2008. Viitattu 4.1.2008.
2. ↑  Bongianni, Maurizio: *Simon & Schuster's Guide to Horses and Ponies*, s. 34. Simon & Schuster, Inc. 1988. ISBN 0671660683.
3. 1 2  History of the Stud *Baden Stud*.  Arkistoitu 18.12.2009. Viitattu 4.1.2008.
Oikean käden muut sormet osoittavat pyörimissuunnan, peukalo kulmanopeusvektorin suunnan.
**Kulmanopeus** (tunnus {\displaystyle \omega \,}) on pyörivään tai kiertävään liikkeeseen liittyvä suure, joka ilmaisee kulman muutoksen aikayksikköä kohden. Matemaattisesti muotoiltuna kulmanopeus {\displaystyle \omega \,} ajan hetkellä *t* on

{\displaystyle \omega (t)={\frac {\rm {{d}\phi (t)}}{\rm {{d}t}}}\;},
missä {\displaystyle \phi (t)} on kulma ajan funktiona.

Kulmanopeuden yksikkö SI-järjestelmässä on radiaani sekunnissa (rad/s).

**Kulmanopeusvektori** {\displaystyle {\boldsymbol {\omega }}} on pyörimisakselin suuntainen pseudovektori, jonka suunta määräytyy oikean käden säännön mukaisesti: jos oikea käsi pidetään nyrkissä siten, että sormet kiertävät liikkeen suuntaan, peukalo osoittaa kulmanopeusvektorin suunnan.

Pyörähdys- eli kierrostaajuus on samantapainen suure kuin kulmanopeus, mutta se kertoo kulmamuutoksen sijaan kierroksien määrän aikayksikössä. Täysi kierros vastaa kulmaa 2*π*, joten kierrostaajuutta 1/s vastaa kulmanopeus 2*π*rad/s. Pyörähdystaajuus eli kierrostaajuus *n* ja kulmanopeus *ω* riippuvat toisistaan seuraavasti:

{\displaystyle n={\frac {\omega }{2\pi }}}.
Kulmanopeuden muutosta ajan suhteen kutsutaan kulmakiihtyvyydeksi. Pyörimissuureiden kulma, kulmanopeus ja kulmakiihtyvyys kanssa analogisia suureita etenevässä liikkeessä ovat kuljetun matkan pituus, liikkeen nopeus ja kiihtyvyys.

Akselinsa ympäri pyörivän kiekon tai renkaan kulmanopeuden suuruus radiaaneina voidaan laskea kehänopeuden {\displaystyle v} ja säteen {\displaystyle r} avulla

{\displaystyle \omega ={v \over r}}.

Katso myös
----------

* Kulmataajuus

Lähteet
-------

1. 1 2 3 4  Suomen Standardisoimisliitto: *SI-opas : 2019 : kansainvälinen suure- ja yksikköjärjestelmä = international system of quantities and units*, s. 24. Suomen Standardisoimisliitto SFS ry, 2019. ISBN 978-952-242-411-2. Teoksen verkkoversio.
Richard Pococke
**Richard Pococke** (1704–1765) oli englantilainen arkeologi ja egyptologi. Hän oli yksi ensimmäisistä Kuninkaiden laaksoa nykyaikana tutkineista ihmisistä.

Lapsuus ja opiskelu
-------------------

Richard Pococke syntyi Southamptonissa Englannissa vuonna 1704. Hänen isänsä, joka oli myös nimeltään Richard, oli southamptonilaisen kansakoulun rehtori. Käytyään kansakoulunsa Southamptonissa Pococke siirtyi opiskelemaan Corpus Christi Collegeen Oxfordissa. Vuonna 1731 hän valmistui lakitieteen kandidaatiksi.*lähde?*

Työura
------

Pococke piti paljon matkustelusta. Ensimmäisen ulkomaanmatkansa jälkeen hän ei enää halunnut palata toimistotyöhönsä Irlannissa. Vuonna 1737 hän lähti pitkälle matkalle tutkimaan mm. Egyptiä. Hän piti koko matkansa ajan varsin yksityiskohtaista päiväkirjaa löydöistään ja kokemuksistaan. Lopulta Pococke palasi Englantiin vasta 1742, jolloin hän julkaisi matkastaan kertovan kirjan (*A Description of the East and of Some Other Countries*).*lähde?*

Matkansa aikana Pococke teki varsin perusteellista tutkimusta Sakkaran ja Dahshurin pyramideista. Pococke oli myös yksi ensimmäisistä nykyajan ihmisistä, jotka tutkivat Kuninkaiden laaksoa. Hän kartoitti useita hautoja, vaikkakin hänen laatimansa piirrokset ovat usein enemmänkin taiteellisia kuin tieteellisiä.

Richard Pococke kuoli yllättäen vuonna 1765. Juuri ennen kuolemaansa hänet valittiin Meathin läänin piispaksi.

Aiheesta muualla
----------------

* Kuvia tai muita tiedostoja aiheesta **Richard Pococke** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Tšekki
* Kreikka
* Alankomaat
* Puola
* Portugali
* Vatikaani

 |
|  |
| Taiteenala | 
* ULAN

 |
|  |
| Henkilöt | 
* Irlanti
* Deutsche Biographie

 |
|  |
| Muut | 
* Europeana
* SNAC
* IdRef

 |

 |
Kirkko vuodelta 2005 Palaiologos-suvun lipulla.
**Palaiologos** (kreikaksi *Παλαιολογος*, monikossa *Παλαιολογοι*) oli Bysantin valtakunnan viimeinen hallitsijasuku. Jo Georgios Palaiologos oli ollut Aleksios I Komnenoksen ystävä. Suvun jäsenet pakenivat Konstantinopolista neljännen ristiretken aikana. Mikael VIII Palaiologoksesta tuli Nikaian keisari vuonna 1259 ja vuonna 1261 hän valtasi takaisin Konstantinopolin.

Palaiologos-suvun keisarit olivat vaikeuksissa Bysantin talouden heikentyessä eivätkä keksineet siihen parantavia lääkkeitä. Esimerkiksi italialaisille oli myönnetty kauppaetuja, jotka merkitsivät valtion tullitulojen vähenemistä. Ylellisyystavaroiden vientituotantoa pystyttiin kuitenkin jatkamaan. Valmistettiin silkkiä, kultabrokadia, koruja ja muita taidekäsityötuotteita. Valtio kuitenkin puuttui näihin verotuksella ja rajoituksilla, mikä hyödytti italialaisia. Bysantin hallitus*selvennä* piti kotimaan kuluttajien puolia, mutta heikensi samalla vientiyritysten taloutta. Myös alamaisten työllisyydestä huolehdittiin, mutta se heikensi yritysten kannattavuutta, koska palkansaajia oli liikaa. Palaiologos-suvun keisarit turvautuivat yhä useammin rahan arvon heikentämiseen saadakseen valtiontalouden kuntoon. Lopulta myytiin myös kruununjalokivet, jotka korvattiin väärennetyillä kivillä. Onkin sanottu, että Bysantin pitkä kuolinkamppailu oli ensi sijassa valtiontaloudellinen tragedia.

Turkkilaiset valtasivat Konstantinopolin piirityksen jälkeen vuonna 1453. Bysantin viimeinen keisari Konstantinos XI kuoli taistelussa. Hänen veljensä Demetrios Palaiologos hallitsi vielä Morean despotaattia kunnes turkkilaiset valtasivat sen vuonna 1460. Demetrios eli loppuelämänsä vankeudessa. Konstantinoksen ja Demetrioksen nuorin veli Tuomas Palaiologos pakeni Italiaan, jossa hänet vielä tunnustettiin keisariksi. Tuomaksen kuoleman jälkeen hänen poikansa Andreas myi keisarin tittelin Ranskan kuninkaalle.

Luettelo sukuun kuuluneista keisareista
---------------------------------------

* Mikael VIII Palaiologos, (1224—1282, hallitsi 1259—1282)
* Andronikos II Palaiologos, (1258—1332, hallitsi 1282—1328)
* Andronikos III Palaiologos, (1297—1341, hallitsi 1328—1341)
* Johannes V Palaiologos, (1332—1391, hallitsi 1341—1376 ja 1379—1391)
* Andronikos IV Palaiologos, (1348—1385, hallitsi 1376—1379)
* Johannes VII Palaiologos, (1370—1408, 1390 ja 1399—1402)
* Manuel II Palaiologos, (1350—1425, hallitsi 1391—1425)
* Johannes VIII Palaiologos, (1392—1448, hallitsi 1425—1448)
* Konstantinos XI Dragses¹, (1405—1453, hallitsi 1449—1453)

¹ Konstantinos käytti sukunimeä Dragases äitinsä Helena Dragasin mukaan.

Lähteet
-------

1. 1 2  Erik Kjersgaard & Troels Dahlerup: *Otavan suuri maailmanhistoria, 9. osa. Historian perintö*, s. 119. Otava, 1984. ISBN 951-1-08056-3.

Aiheesta muualla
----------------

* Kuvia tai muita tiedostoja aiheesta **Palaiologos** Wikimedia Commonsissa
**Dionysos-malja** on antiikin kreikkalainen kyliks eli juomamalja, joka on tehty arkaaisella kaudella noin vuonna 530 eaa. Se edustaa attikalaista mustakuviokeramiikkaa, ja sen on valanut ja maalannut Eksekias. Kyliksin tondon kuva-aihe esittää Dionysokseen liittyvää myyttiä, mistä malja on saanut nimensä. Nykyisin malja on esillä Staatliche Antikensammlungenissa Münchenissä (esine 2044, inv.nro. 8729). Se on eräitä parhaiten tunnettuja esimerkkejä antiikin kreikkalaisesta keramiikasta.

Maljan alapinta.
Muotonsa puolesta kyliks on tyyppiä A. Sen halkaisija on noin 30,5 cm ja korkeus noin 13,6 cm. Kyliks on säilynyt nykyaikaan täysin ehjänä.

Maljan tondon maalauksessa viininjumala Dionysos purjehtii merellä valkoiset purjeet pullollaan. Jumala makoilee aluksellaan vasemman käden varassa kuin pitovuoteella, ja oikeassa kädessään hänellä on rhyton. Laivan keulassa on silmät ja perä kaartuu joutsenenpääksi. Laivan masto versoo viiniköynnökseksi, jossa on suuria rypäleterttuja. Meressä laivan ympärillä hyppii seitsemän delfiiniä, jotka ympäröivät Dionysosta kuin mainadit ja satyyrit yleensä. Maalaus kuvaa tunnettua kohtausta *Homeerisesta hymnistä Dionysokselle*: Dionysos oli joutunut tyrrheeni- eli etruskimerirosvojen vangiksi näiden laivalle. Merellä jumala kuitenkin toi esille kuka todella oli. Merirosvot hyppäsivät hädissään mereen, ja Dionysos muutti nämä delfiineiksi. Maalauksen sommittelu sopii hyvin käytettävissä olleeseen pyöreään tilaan.

Maljan sivulla olevat "kasvot".
Eksekiaan signeeraus.
Ulkopuolensa maalauskoristelun puolesta malja edustaa silmämaljaa. Sen kummallekin sivulle on maalattu silmäpari ja eräänlaiset kasvot, jotka toimivat apotropaaisina symboleina. Kummankin kädensijan alapuolella ja sivuilla on maalaukset, jotka esittävät jotakin mytologista kohtausta, mahdollisesti taistelua Patrokloksen ruumiista Troijan sodassa. Maljan jalassa on Eksekiaan signeeraus ΕΧΣΕΚΙΑΣ ΕΠΟΕΣΕ, *Eksekias epo(i)ēse*, "Eksekias teki [minut]". Tämä ilmaisee Eksekiaan toimineen savanvalajana. Maalaustyylin perusteella Eksekias on myös vaasin maalaaja.

Malja löytyi Etrurian Vulcin hautausmaalta Lucien Bonaparten suorittamissa kaivauksissa vuonna 1828. Baijerin kuningas Ludvig I hankki sen vuonna 1841.

Lähteet
-------

1. 1 2 3 4  Munich 2044 (Vase) *Perseus*. Viitattu 10.2.2020.
2. 1 2 3  Ancient Masterpieces: The God of Wine at Sea *Antike am Königsplatz*.  Arkistoitu 20.2.2020. Viitattu 10.2.2020.
3. ↑  Knauß, Florian: *Die Kunst der Antike: Meisterwerke der Münchner Antikensammlungen*, s. 252–253. C. H. Beck, 2017. ISBN 3406711766. Teoksen verkkoversio.

Aiheesta muualla
----------------

* Kuvia tai muita tiedostoja aiheesta **Dionysos-malja** Wikimedia Commonsissa
Operaatioon osallistunut *HMS Ark Royal*.
Operaatioon osallistunut *HMS Nelson*.
Operaatioon osallistunut *HMS Renown*.
**Operaatio Style** oli peitenimi toisen maailmansodan Maltan saattueelle Gibraltarilta Maltalle 30. heinäkuuta – 4. elokuuta 1941.

Tausta
------

Operaatio Substancessa aiheutuneiden alustappioiden vuoksi 92 upseeria ja 1714 miehistönjäsentä oli edelleen Gibraltarilla. *Leinster* oli ajanut karille heti satamasta lähdettäessä, jolloin 50 upseerin ja 864 miehistönjäsenen matka oli keskeytynyt. Matkan aikana olivat vaurioituneet risteilijä *HMS Manchester*, hävittäjät *HMS Forester*, *HMS Avon Vale* ja *HMS Eridge*, joiden mukana oli Gibraltarille palannut 42 upseeria ja 850 miehistönjäsentä. Näiden joukkojen siirtäminen Maltalle oli operaatio Style.

Operaatio
---------

Force H:sta koottu suojausosasto lähti merelle 30. heinäkuuta 1941. Osastossa olivat *HMS Ark Royal*, *HMS Renown*, *HMS Nelson* ja viisi hävittäjää. Saattue (Force X) koostui risteilijöistä *HMS Hermionesta*, *HMS Arethusasta*, miinalaiva *HMS Manxmanista* sekä hävittäjistä *HMS Sikh* ja *HMS Lightning*. Force X kuljetti 70 upseeria ja 1676 miehistönjäsentä sekä 130 tonnia tarvikkeita.

Matkalla *HMS Hermione* ajoi Italian laivaston sukellusveneen *Tembienin* päälle upottaen aluksen.

Harhautusoperaatiot
-------------------

Force H:n komentaja vara-amiraali Somerville oli suunnitellut harhautusoperaation pitääkseen Italian laivaston poissa Sisilian kapeikosta 1. elokuuta Force X:n kulkiessa sen lävitse. Hävittäjä *HMS Maori* oli saanut tehtäväkseen pommittajaa 1. elokuuta Porto Contea Sardiniassa ja hävittäjä *HMS Cossack* kävi näyttäytymässä Algheron edustalla, jonne *HMS Ark Royalin* lentokoneet iskivät vielä samana päivänä.

Operaation päätös
-----------------

Force H:n suojausosasto näyttäytyi Baleaareilla, jolloin Force X matkasi täyttä vauhtia kohti Maltaa. Force X pääsi perille 2. elokuuta aamulla kello 09.00. Osasto aloitti paluumatkansa Gibraltarille vielä samana iltapäivänä kello 16.00.

Kumpikin osasto palasi 4. elokuuta Gibraltarille.

Lähteet
-------

* Page, Christopher (toim.): *The Royal Navy and the Mediterranean Volume II: November 1940 – December 1941*. Lontoo: Whitehall History Publishing, 2002. ISBN 0-7146-5205-9. (englanniksi)
* Woodman, Richard: *Malta Convoys 1940-1943*. Lontoo: John Murray (Publishers) Ltd, 2003. ISBN 0-7195-6408-5. (englanniksi)

### Viitteet

1. 1 2  Page, Christopher (toim.) s. 152
2. 1 2  Woodman, Richard s. 212
3. ↑  Page, Christopher (toim.) s. 152–153
4. 1 2  Page, Christopher (toim.) s. 153

Maltan saattueet (1940–1943)
Hurry |
Hats |
MB6 |
Judgement |
White |
Collar |
Excess |
Dunlop |
Tiikeri |
Tracer |
Substance |
Style |
Halberd |
Perpetual |
MF5 |
Spotter |
MG1 |
Calendar |
Bowery |
LB |
Harpoon |
Vigorous |
Pedestal |
Stoneage |
Portcullis
**Ville Valtteri Virkkunen** (s. 25. helmikuuta 1976 Alahärmä) on suomalainen teatteriohjaaja ja näytelmäkirjailija.

Virkkunen on viime vuosina kirjoittanut ja ohjannut paljon musiikkiteatteria, mm. Jaakko Teppo -musikaalin Onnen kerjäläiset ja Esa Pakarinen 100 vuotta -juhlavuoden esityksen Rillumarei revyy ja Mikko Alatalon musiikkiin pohjautuvan Ihmisen ikävä toisen luo -musikaalin. Virkkunen haluaa kirjoittajana tehdä viihdettä, jossa yhdistyy itku ja nauru. "Jotkut ovat nimittäneet minua rillumareimieheksi, ja sitä minä olen koko sydämelläni, ja ylpeä siitä."

Virkkunen on dramatisoinut ja ohjannut Väinö Linnan Tuntemattoman sotilaan vuonna 2003 Kesäteatteri Kuuseen. Tuntematon sotilas näytelmä pohjautui Väinö Linnan Sotaromaaniin. Virkkunen on kirjoittanut ja dramatisoinut noin 45 näytelmää ja ohjannut noin 50 näytelmää.

Virkkunen on mukana politiikassa Espoon kulttuurilautakunnassa Kokoomuksen edustajana. Tämän lisäksi hän on työskennellyt kansanedustaja Sanna Lauslahden avustajana eduskunnassa 2015–2018 ja kansanedustaja Kaj Turusen avustajana huhtikuusta 2018 huhtikuuhun 2019. Tällä hetkellä hän toimii kansanedustaja Marko Kilven avustajana. Hän oli Suomen Teatteriohjaajat ja dramaturgit ry:n hallituksen jäsen 2016–2019, 2020-2022 ja puheenjohtaja vuodesta 2022 alkaen. Teatteri- ja mediatyöntekijäliiton Temen hallituksen jäsen 2018–2019 ja vuodesta 2022 alkaen.

Virkkunen juonsi yhdessä kansanedustaja Sanna Lauslahden kanssa Radio Ravussa ohjelmaa Ytimessä - Lauslahti & Virkkunen vuonna 2015.

Ville Virkkunen julkaissut kaksi runokirjaa, Karumaa (2018) ja Arjen harmaa valo (2019).

Ville Virkkunen käsikirjoitti yhdessä Tero Tiittasen kanssa Alfa-tv:lle ajankohtaisen 12-osaisen komediasarjan Parlamentti, jota esitettiin Alfa-tv:llä syksyllä 2022. Parlamentti-sarjassa Ville Virkkunen näytteli Helge "Hege" Angervoa. Ville Virkkunen on ollut Alfa-tv:llä Jukka Laaksonen show'n apulaistuottajana kausilla 1–3. Hän ollut tekemässä yli kymmentä tv-sarjaa ja noin 500 jaksoa tuotannon eri tehtävissä sekä tuottanut TV2:n tv-elokuvan Kirkkaat kaakelit.

Lähteet
-------



1. 1 2 3  Ville Virkkunen *naytelmat.fi*. Viitattu 21.3.2024.
2. ↑  Jaakko Teppoa keskisuomalaisvoimin *Yle Uutiset*.  20.7.2009. Viitattu 21.3.2024.
3. ↑  Rillumarein mestaria juhlitaan Joensuussa *Yle Uutiset*.  12.1.2011. Viitattu 21.3.2024.
4. ↑  Ihmisen ikävä toisen luo | Teatterin tiedotuskeskus TINFO *www.tinfo.fi*. Viitattu 21.3.2024.
5. 1 2  Temen puheenjohtajaehdokkaat esittelyssä *TEME*.  16.4.2019. Viitattu 21.3.2024.
6. 1 2  Henna Virkkusen ohjaajaveli ryhtyi eduskunta-avustajaksi *Keskisuomalainen*.  1.10.2015. Viitattu 21.3.2024.
7. 1 2  Ville Virkkunen: Mieluummin yhteistyötä kuin vastakkainasettelua *TEME*.  6.9.2022. Viitattu 21.3.2024.
8. ↑  STODin hallitus *TEME*. Viitattu 21.3.2024.
9. ↑  Temen hallitus *TEME*. Viitattu 21.3.2024.
10. ↑  Arjen harmaa valo *Suomalainen.com*. Viitattu 21.3.2024.
**Atlas Pain** on italialainen vuonna 2013 perustettu folk metal -yhtye. Yhtyeen kappaleiden sanoitukset liittyvät myytteihin, legendoihin sekä vanhoihin kertomuksiin.

Historia
--------

Laulaja Samuele Faulisi perusti Atlas Painin toukokuussa 2013. Yhtyeen muiksi jäseniksi liittyivät kitaristi Fabrizio Tartarini, rumpali Riccardo Floridia sekä basisti Louie Raphael. Alkuvuodesta 2014 yhtye julkaisi ensimmäisen demonsa, joka johti sopimukseen Ronin Agencyn kanssa.

Alkuvuonna 2015 Atlas Pain keikkaili pohjois-Italiassa tehden samalla kappaleita ensimmäisellä virallisella studiojulkaisulleen. Toukokuussa julkaistiin EP-levy nimeltä Behind the Front Page. Vuotta myöhemmin toukokuussa 2016 yhtye siirtyi studioon nauhoittamaan debyyttialbumiaan. Heinäkuussa se solmi sopimuksen italialaisen levy-yhtiö Scarlet Recordsin kanssa. Ensimmäinen kymmenen kappaletta sisältänyt albumi What the Oak Left julkaistiin 10. maaliskuuta 2017.

Scarlet Records julkaisi Atlas Painin toisen studioalbumin Tales of a Pathfinder huhtikuussa 2019.

Diskografia
-----------

* Behind the Front Page (EP, 2015)
* What the Oak Left (2017)
* Tales of a Pathfinder (2019)

### Singlet

* Kia Kaha (2019)
* The Moving Empire (2019)
* All Star (2021)

Lähteet
-------

* Yhtyeen kotisivut (Arkistoitu – Internet Archive)

### Viitteet

1. ↑  Atlas Pain *Metallum Encyclopedia*. Viitattu 12.4.2022. (englanniksi)
2. 1 2 3 4  Biography Atlas Pain.  Arkistoitu 12.4.2022. Viitattu 12.4.2022. (englanniksi)
**Xevi Pujolar** (s. 3. tammikuuta 1973) on espanjalainen Sauberin Formula 1 -tallin insinööri. Pujolar aloitti uransa vuonna 2002 Jaguarilla auton suoristukyvystä vastaavana insinöörinä. Hän siirtyi Williamsille samaan tehtävään vuonna 2003.

Pujolar toimi Williamsilla kausilla 2005–2006 Mark Webberin, 2007 Alexander Wurzin ja 2008–2009 Kazuki Nakajiman kisainsinöörinä. Vuonna 2010 hän toimi HRT:llä Bruno Sennan kisainsinöörinä. Pujolar palasi takaisin Williamsille toimien Pastor Maldonadon kisainsinöörinä vuodet 2011–2012. Vuonna 2013 hän toimi tallin pääkisainsinöörinä. Vuonna 2014 hän toimi Toro Rossolla Jean-Éric Vergnen ja 2015–2016 Max Verstappenin kisainsinöörinä.

Toukokuussa 2016 Pujolar sai potkut Toro Rossolta. Syyskuussa 2016 hän siirtyi Sauberille kisatoimintojen pääinsinööriksi.

Lähteet
-------

1. ↑  F1Pulse (Arkistoitu – Internet Archive)
2. ↑  Dans l’oreille de Montoya, Webber et Maldonado (Arkistoitu – Internet Archive)
3. ↑  Williamsille uusi pääkisainsinööri (Arkistoitu – Internet Archive)
4. ↑  Verstappenin kisainsinööri sai lähtöpassit (Arkistoitu – Internet Archive)
5. ↑  Sauber pestasi Verstappenin entisen kisainsinööriksi

Aiheesta muualla
----------------

* Twitter
* Linkedin[vanhentunut linkki]
**Operaatio Vigorous** oli peitenimi toisessa maailmansodassa Haifasta ja Port Saidista Maltalle 12.–16. kesäkuuta 1942 matkanneille saattueille. Saman aikaisesti oli käynnissä operaatio Harpoon, joka oli saattue Gibraltarilta Maltalle. Näitä operaatioita kutsuttiin yhteisnimellä operaatio Julius. Operaatio jouduttiin keskeyttämään akselivaltojen onnistuneen torjunnan vuoksi.

Tausta
------

Malta tarvitsi huoltoa vähintään joka toinen kuukausi selvitäkseen. Akselivalloille oli tärkeää estää saattueiden perille pääsy, koska Maltalle sijoitetut joukot kykenivät tehokkaasti häiritsemään huoltosaattueiden kulkemista Italiasta Libyaan.

Saattueet
---------

Välimeren laivastoa oli täydennetty muun muassa Intian valtamereltä siirretyillä aluksilla, jotta operaatio voitaisiin toteuttaa. Alukset oli koottu Kilindinistä Keniasta Haifaan suojaamaan saattuetta, jonka suojaksi oli määrätty Australian laivaston N-luokan hävittäjistä muodostettu 7. hävittäjälaivue.

Operaatioon liitetyt yksitoista kauppalaivaa siirtyivät 12. kesäkuuta Haifasta Port Saidiin, ja ne kohtasivat seuraavana päivänä Tobrukin edustalla kontra-amiraali Philip Vianin johtaman Force A:n, jonka muodostivat seitsemän kevyttä risteilijää ja 17 hävittäjää. Täten suojan vahvuus nousi kaikkiaan kahdeksaan risteilijään ja 26 hävittäjään, joiden tukena oli vielä korvetteja ja miinanraivaajia sekä vanha ainoastaan ilmatorjunta-asein varustettu vanhentunut taistelulaiva *HMS Centurion*. Merellä oli lisäksi yhdeksän sukellusvenettä valvomassa Tarantoon sijoitettuja Italian laivaston aluksia.

Ilmahyökkäys
------------

Lähes välittömästi Aleksandriasta lähdettyään saattue joutui Kreetan ja Pohjois-Afrikan välillä jatkuvien ilmahyökkäysten kohteeksi. Aluksi ilmahyökkäykset kohdistuivat risteilijöihin sekä rahtialuksiin, mutta myöhemmin saattueen suojana olevista hävittäjistä tuli hyökkäysten pääasiallinen kohde. Yksi rahtialuksista vaurioitui 12. kesäkuuta, jolloin se joutui kääntymään Tobrukiin ja toinen alus jouduttiin lähettämään Tobrukiin konevian vuoksi. Nämä alukset tuhoutuivat ilmahyökkäyksissä.

Italian laivasto
----------------

Lähteet
-------

* Bauer, Eddy: *Toinen Maailmansota osa 2*. Porvoo: Werner Söderström Osakeyhtiö, 1974. ISBN 951-0-05842-4.
* Whitley, M. J.: *Cruisers of World War Two - an international encyclopedia*. Lontoo: Arms and Armour, 1996. ISBN 1-86019-874-0. (englanniksi)
* Whitley, M. J.: *Destroyers of World War Two - an international encyclopedia*. Lontoo: Arms and Armour, 1988. ISBN 0-85368-910-5. (englanniksi)

### Viitteet


Maltan saattueet (1940–1943)
Hurry |
Hats |
MB6 |
Judgement |
White |
Collar |
Excess |
Dunlop |
Tiikeri |
Tracer |
Substance |
Style |
Halberd |
Perpetual |
MF5 |
Spotter |
MG1 |
Calendar |
Bowery |
LB |
Harpoon |
Vigorous |
Pedestal |
Stoneage |
Portcullis


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Zoltán Stieber** (s. 16. lokakuuta 1988 Sárvár, Unkari) on unkarilainen jalkapalloilija, pelipaikaltaan vasemman laidan keskikenttäpalaaja. Hän edustaa Saksan Bundesliigassa pelaavaa Hamburger SV:tä.

Seurajoukkueura
---------------

Stieber aloitti uransa Budapestissa Újpest FC:n juniorijoukkueessa, josta hän siirtyi vuonna 2005 Aston Villan 21-vuotiaiden joukkueeseen. Kaudella 2007–2008 hän oli lainassa Yeovil Townissa. Tammikuussa 2009 hän siirtyi 2. Bundesliigassa pelanneeseen TuS Koblenziin ja sieltä kesällä 2010 Alemannia Aacheniin. Kauden 2011–2012 hän pelasi 1. FSV Mainz 05:ssä ja vuodet 2012–2014 SpVgg Greuther Fürthissä. Hamburger SV:ssä hän on pelannut vuodesta 2014, kevätkauden 2016 tosin lainalla 2. Bundesliigan Nürnbergissä.

Maajoukkueura
-------------

Stieber pelasi Unkarin alle 19-, 20- ja 21-vuotiaiden maajoukkueissa. Ensimmäisen ottelunsa Unkarin A-maajoukkueessa hän pelasi EM-karsintaottelussa Ruotsia vastaan syyskuussa 2011. Avauskokoonpanossa hän pelasi ensimmäisen kerran MM-karsintaottelussa Andorraa vastaan lokakuussa 2013. Ensimmäisen maaottelumaalinsa hän teki Liettuaa vastaan kesäkuussa 2015. Ensimmäisen arvokilpailujen lopputurnauksen ottelunsa hän pelasi Itävaltaa vastaan EM-kilpailuissa 2016. Hän teki ottelussa myös ensimmäisen arvokisamaalinsa.

Stieber on pelannut 27. kesäkuuta 2016 mennessä 15 A-maaottelua, joissa hän on tehnyt kolme maalia. Hän on pelannut kolme ottelua EM-lopputurnauksessa, kuusi EM-karsintaottelua ja yhden MM-karsintaottelun.

Muuta
-----

Stieberin veli András Stieber on myös jalkapalloilija, joka on viimeksi edustanut FC Ajkaa.

Lähteet
-------

1. 1 2 3 4  Zoltán Stieber Transfermarkt-sivustolla (englanniksi)

Unkarin joukkue – Jalkapallon EM-kilpailut 2016
1 Király |
2 Lang |
3 Korhut |
4 Kádár |
5 Fiola |
6 Elek |
7 Dzsudzsák |
8 Nagy |
9 Szalai |
10 Gera |
11 Németh |
12 Dibusz |
13 Böde |
14 Lovrencsics |
15 Kleinheisler |
16 Pintér |
17 Nikolics |
18 Stieber |
19 Priskin |
20 Guzmics |
21 Bese |
22 Gulácsi |
23 Juhász |
Valmentaja Storck
Operaatioon osallistunut *HMS Ark Royal*.
Operaatioon osallistunut *HMS Sheffield*.
Operaatioon osallistunut *HMS Despatch*.
**Operaatio White** oli peitenimi Britannian Kuninkaallisen laivaston toisessa maailmansodassa 15.–19. marraskuuta 1940 Maltalle lentokoneita toimittaneelle saattueelle, joka päättyi tuhoisasti.

Tausta
------

Vuonna 1940 kesäkuusta ja syyskuuhun Maltan telakka vaurioitui pahoin ilmahyökkäyksissä, joista 21. kesäkuuta vastaisen yön hyökkäys oli erityisen paha katkaisten kelluvan telakan. Kaikkiaan 1. marraskuuta mennessä saarelle oli hyökätty 137 kertaa ja marraskuussa hyökkäyksiä tehtiin vielä 32 lisää. Tuhoja tai tappioita ei kuitenkaan lokakuussa tai marraskuussa kirjattu lainkaan. Marraskuun loppuun mennessä aikaisemmat tuhot oli pääosin korjattu lukuun ottamatta kelluvaa telakkaa, jonka korjaamiseen tarvittiin kaikkiaan 21 kuukautta.

Vaikka laivaston tukijärjestelmät olivat palanneet lähes normaaleiksi niin ilmatorjunta sekä ilma-ase olivat edelleen puutteellisia torjumaan jatkuvia ilmahyökkäyksiä. Marraskuun alussa saarella oli ainoastaan kahdeksan Kuninkaallisten ilmavoimien Hawker Hurricanea, joiden lisäksi saarelle oli sijoitettu laivaston ilmavoimien 830 laivue häiritsemään vihollisen saattueita. Saaren ilmapuolustuksen parantamiseksi päätettiin lähettää sinne kaksitoista Hawker Hurricanea lisää.

Operaatio
---------

Force H komentajansa johdolla purjehti 15. marraskuuta Gibraltarilta suojaten *HMS Argusta*, jonka kannella olivat Maltalle toimitettavat Hawker Hurricanet. Suojaavaan osastoon kuuluivat *HMS Ark Royal*, risteilijät *HMS Sheffield* ja *HMS Despatch* sekä kahdeksan hävittäjää.

Koneet nousivat 17. marraskuuta lentotukialukselta noin 400 mailin päästä Maltalta kahtena lentueena ensimmäinen kello 06.15 ja toinen tuntia myöhemmin. Kummankin lentueen johtokoneena oli Blackburn Skua. Ensimmäisen lentueen oppaaksi tuli Maltalta RAF:n Short Sunderland -lentovene, joka kohtasi opastettavansa viisi mailia Galetan saarelta pohjoiseen. Kahdesta Hurricanesta loppui polttoaine ja koneet joutuivat tekemään pakkolaskun mereen 30 mailia ennen Maltaa. Ainoastaan toinen lentäjistä pelastui Sunderlandiin.

Toisen laivueen oppaaksi tuli Maltalta Glenn Martin -lentovene, joka kohtasi opastettavansa samassa paikassa kuin aikaisempikin osasto. Lentovene odotti tunnin saapuvaa lentuetta, joka oli eksynyt matkalla.

Lopputulos
----------

Kahdestatoista Hurricanesta pääsi perille ainoastaan neljä ja lisäksi menetettiin yksi Blackburn Skua.

Lähteet
-------

* Page, Christopher (toim.): *The Royal Navy and the Mediterranean Volume II: November 1940 – December 1941*. Lontoo: Whitehall History Publishing, 2002. ISBN 0-7146-5205-9. (englanniksi)

### Viitteet

1. 1 2 3 4 5 6  Page, Christopher s. 15

Maltan saattueet (1940–1943)
Hurry |
Hats |
MB6 |
Judgement |
White |
Collar |
Excess |
Dunlop |
Tiikeri |
Tracer |
Substance |
Style |
Halberd |
Perpetual |
MF5 |
Spotter |
MG1 |
Calendar |
Bowery |
LB |
Harpoon |
Vigorous |
Pedestal |
Stoneage |
Portcullis
**Pikkujärvisimpukka** (*Anodonta anatina*) on Suomen yleisin makean veden suursimpukkalaji.

Koko ja ulkonäkö
----------------

Pikkujärvisimpukat kasvavat 7–10 cm pitkiksi, poikkeustapauksissa jopa 14 cm. Niiden kuori on melko ohut ja hauras. Väri vaihtelee vaaleankeltaisesta ja ruskeanvihreästä lähes mustanruskeaan. Uloimman värin alta voi pilkottaa hopeahkoa väriä. Kuorenpuoliskojen liitoskohdassa ei ole lukkohampaita, kuten jokisimpukoilla tai jokihelmisimpukalla.

Levinneisyys
------------

Pikkujärvisimpukka on palearktinen laji, joka elää Pohjois- ja Keski-Euroopassa ja Siperiassa aina Tyynenmeren rannikolle asti. Suomessa se esiintyy koko maassa lähes pohjoisimpaan Lappiin asti.

Elinympäristö
-------------

Järvisimpukat elävät pehmeäpohjaisissa ja runsasravinteisissa vesissä, mutta tulevat toimeen jopa kivikkopohjalla. Ne liikkuvat pystyasennossa puoliksi pohjaan kaivautuneena. Pehmeäpohjaisissa vesissä järvisimpukat saattavat kulkea lihaksikkaan jalkansa avulla useita metrejä vuorokaudessa.

Lisääntyminen
-------------

Järvisimpukat ovat nuorina kaksineuvoisia, samassa yksilössä on sekä muna- että siittiörauhaset. Pienissä vesistöissä yksilöt pysyvätkin kaksineuvoisina, mikä turvaa munien hedelmöitymisen. Suurissa vesistöissä ne kehittyvät joko koiraiksi tai naaraiksi. Munasolut, joita on satojatuhansia, hedelmöityvät emon ulompien kiduslehtien sisällä olevissa onteloissa ja kehittyvät glokidiotoukiksi. Toukalla on kaksi kuorenpuoliskoa, joiden ulkoreunassa on hammas; kuorenpuoliskojen välistä tulee ulos rihmamainen säie.

Järvisimpukoiden kutuaika on loppukesällä. Talvella glokidiot ovat kehittyneet emosimpukan sisällä, ja keväällä se päästää ne veteen kalan uidessa ohi. Toukat tarttuvat väkäsikkäillä kuorenpuoliskoillaan kalan eviin tai pintaan. Kala erittää toukan ympärille rakkulan, jonka sisällä kehitys jatkuu muutaman kuukauden ajan. Loisimisvaiheen aikana simpukka saattaa kulkeutua hyvinkin kauas lisääntymispaikastaan. Rakkulan puhjettua simpukka pudottautuu pohjaan ja aloittaa 5–10 vuotta käsittävän aikuisvaiheensa. Suurin osa emosimpukan päästämistä toukista joutuu pohjaan, missä ne voivat odotella kalan paikalle osumista 2–3 viikkoa ennen kuin menehtyvät.

Ravinto
-------

Järvisimpukka myllää pohjaa jalallaan, ja ottaa pohjasta nousevaa eliöstöä hengitysveden mukana ravinnokseen.

Lähteet
-------

1. 1 2  Lopes-Lima , M.: *Anodonta anatina* *IUCN Red List of Threatened Species. Version 2014.2*.  2014. International Union for Conservation of Nature, IUCN, Iucnredlist.org. Viitattu 10.3.2023. (englanniksi)
2. ↑  Allmän dammussla Naturhistoriska Riksmuseet (ruotsiksi)



|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q1500716
* BioLib: 2998
* BOLD: 25092
* CoL: 66TV4
* EoL: 4749267
* EUNIS: 101537
* Fauna Europaea: 338073
* Fauna Europaea (new): da1ac14d-6a0d-4925-89e1-a5e20f78442d
* GBIF: 4559631
* iNaturalist: 151515
* IRMNG: 10543646
* ITIS: 983681
* IUCN: 155667
* NCBI: 143294
* Observation.org: 18827
* OBIS: 881461
* SeaLifeBase: 172469
* WoRMS: 881461
* Laji.fi: MX.212404

 |

 |
**Camila Vallejo** (s. 1988) on chileläinen poliitikko, joka on noussut maansa hallitukseen tultuaan politiikkaan kommunistinuorten ja opiskelijaliikkeen kautta.

Vallejosta tuli tunnettu 2010-luvun alussa, kun hän johti opiskelijoiden vaatimuksista alkanutta Chilen poliittisen eliitin vastaista kansanliikettä. Protestien alkuperäisenä kohteena oli maan korkeakoulujärjestelmän maksullisuus. Opiskelijat järjestivät kymmeniä mielenosoituksia Santiago de Chilessa ja muissa suurkaupungeissa. Parhaimmillaan niihin osallistui jopa 200 000 osallistujaa. Vallejo oli tuohon aikaan maantieteen opiskelija, Chilen johtavan opiskelijajärjestön johtaja ja kommunistisen puolueen nuorisojärjestön jäsen. Häntä kutsuttiin Latinalaisen Amerikan uudeksi kansansankariksi.

Vallejo valittiin kansanedustajaksi vuonna 2013 kotikuntansa La Floridan vaalipiiristä kommunistisen puolueen ehdokkaana. Hän ajoi kongressissa opiskelijoden, naisten ja työväestön asioita. Hän ei asettunut ehdolle enää 2021, vaan alkoi tukea Gabriel Boricin presidenttikampanjaa. Tammikuussa 2022 hänet nimitettiin hallituksen pääsihteerin virkaan.

Lähteet
-------

1. ↑  Matheus Oliveirs: Conheca Camila Vallejo geografa secretaria geral da presidencia de Gabriel Boric no Chile *Tud Geo*.  16.3.2022. Viitattu 6.4.2023.
2. ↑  Stefan Leppänen: Nuori Camila on Etelä-Amerikan uusi sankari *Iltalehti*.  2011. Viitattu 6.4.2023.
3. ↑  Caitlin Donohue: ‘She Represents’ Tells the Stories of Inspiring Female Politicians *Teen Vogue*.  2020. Viitattu 6.4.2023.
4. ↑  Camila Vallejo, minister *OECD*. Viitattu 6.4.2023.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Chile
* Saksa
* Yhdysvallat
* Puola

 |

 |
**Christopher Gerard Cavoli** (s. Würzburg, Saksa) on yhdysvaltalainen kenraali, joka on toiminut kesästä 2022 lähtien sekä Yhdysvaltain Euroopan joukkojen komentajana sekä NATOn ylimpänä sotilaskomentajana. Tätä ennen hän palveli Yhdysvaltain Euroopan ja Afrikan joukkojen esikunnassa.

Hänen isänsä oli amerikanitalialainen upseeri, joka palveli kylmän sodan aikaan Italiassa ja Saksassa. Cavoli puhuu italiaa, ranskaa ja venäjää. Hän suoritti kanditutkinnon biologiasta vuonna 1987 Princetonin yliopistossa ja maisterintutkinnon Yalesta Venäjän ja Itä-euroopan tutkimuksesta.

Lähteet
-------

1. ↑  Christopher G. Cavoli *U.S. Dept. of Defense*. Viitattu 16.1.2024.
2. ↑  Four-star general Christopher Cavoli and internepioneer Robert Kahn to receive top alumni awards *Princeton University*.  2022. Viitattu 16.1.2024.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Sisämaan seurantapyynti** (lyhenne **SSP**) on lintujen rengastuksen muoto, jossa lintuja pyydetään lintuverkoilla samasta vakiopaikasta 12 kertaa touko-elokuussa. Rengastaja saa itse valita, kuinka monella verkkolinjalla lintuja pyydetään, mutta linjojen määrän on oltava sama joka vuosi.

Lintujen rengastus on luvanvaraista toimintaa, ja SSP-rengastukseen tarvitaan peruslupaa kattavampi rengastuslupa. Luvan myöntää Rengastustoimisto, kun vaadittavat tentit on suoritettu.

Taustaa
-------

SSP tuli Suomeen Britanniasta, jossa vuonna 1981 alkaneen projektin Constant Effort Sites (CES) puitteissa lintuja rengastetaan yli 130 pyyntipaikalla. Suomessa SSP-projekti alkoi vuonna 1986. Vuonna 2013 Suomessa oli noin 50 rengastajan toimesta 31 rengastuspaikkaa, 24 eri kunnassa. Suomen lisäksi SSP:n tapaista rengastusta harjoitetaan jo Hollannissa, Ranskassa ja Ruotsissa, sekä Pohjois-Amerikassa. Euringin tavoitteena on laajentaa CES koko Euroopan kattavaksi seurantaohjelmaksi.

Tavoitteet
----------

SSP-rengastuksen tarkoituksena on seurata tietyn alueen linnuston kannanmuutoksia ja poikastuottoa. SSP täydentää myös linja- ja pistelaskentojen avulla saatavaa kuvaa Suomen linnustosta.

Lähteet
-------

1. 1 2 3  Sisämaan seurantapyynti Luomus.fi
2. ↑  Miten päästä rengastajaksi, Luomus.fi, viitattu 21.3.2024
**Joseph Fort Newton** (21. heinäkuuta 1876 Decatur, Texas, Yhdysvallat – 24. tammikuuta 1950 Philadelphia, Pennsylvania, Yhdysvallat) oli yhdysvaltalainen kristillinen johtaja ja saarnaaja. Hänen arvioitiin olleen 1930-luvun lopulla Yhdysvaltain huomattavimpia protestanttisia vaikuttajia. Newton oli myös johtava vapaamuurari, joka muistetaan useista suosituista vapaamuurarikirjoistaan.

Newtonin teologiaa kuvataan liberaaliksi, poliittisia näkemyksiä erittäin konservatiivisiksi.

Elämä
-----

Newton vihittiin baptistipastoriksi huhtikuussa 1895, ja hänestä tuli pienen baptistiseurakunnan pastori Rose Hillissä, Texasissa. Syksyllä 1895 hän kirjoittautui Southern Baptist Theological Seminaryyn Louisvilleen, Kentuckyyn. Hän siirtyi sieltä Parisissa Texasissa sijaitsevaan First Baptist Churchin pastoriksi 1897–1898. Newton lähti sitten St. Louisiin, Missouriin, jossa hän toimi apulaispastorina kirkkokuntiin sitoutumattomassa People's Church -seurakunnassa 1900-1903. Hän perusti Dixoniin, Illinoisiin People's Churchin, jonka pastorina hän toimi 1903-1908. Vuodet 1908–1916 Newton oli Cedar Rapidsissa Iowassa universalistisen Liberal Christian Churchin pastori. Monet hänen saarnoistaan julkaistiin, ja niiden levikki Englannissa toi hänelle kutsun toimia Lontoon City Temple -seurakunnan pastorina 1916–1919. Vuodet 1919–1925 hän oli New Yorkin universalistisen Church of the Divine Paternity -seurakunnan pastori. Newton vihittiin episkopaalisen kirkon diakoniksi 16. tammikuuta 1926 ja papiksi 28. lokakuuta 1926. Hän palveli Memorial Church of St. Paulissa Overbrookissa Pennsylvaniassa 1925-1930 ja 1930-1935 Philadelphian St. James' Churchin apulaiskirkkoherrana. Newton oli Associated Churches of Philadelphian erityissaarnaajana 1935–1938 ja Philadelphian St. Luke and the Epiphany Churchin kirkkoherrana 1938–1950.

Suomennettuja teoksia
---------------------

* *Vapaamuurariuden henki ja filosofia*. Helsinki: Viisaustieteellinen kustannusliike, 1922.
* *Parhaita amerikkalaisia saarnoja*. Suomentanut Väinö Meltti. Hämeenlinna: Karisto, 1926.
* *Rakentajat: vapaamuurariuden historia ja keskeiset käsitykset*. Suomentanut Otto Pöyhönen. Helsinki: Koilliskulma, 1989.

Lähteet
-------

1. 1 2  Newton, Joseph Fort *An Episcopal Dictionary of the Church*. Viitattu 18.3.2024. (englanniksi)
2. 1 2  Joseph Fort Newton *Grand Lodge of British Columbia and Yukon A.F. & A. M.*.  2003. Viitattu 18.3.2024. (englanniksi)
3. ↑  Joseph Fort Newton: Ecclesiastical Nomad *Historical Magazine of the Protestant Episcopal Church*.  1981. Viitattu 18.3.2024. (englanniksi)
4. 1 2 3  Newton, Joseph Fort *Finna.fi*. Viitattu 18.3.2024. (englanniksi)

Aiheesta muualla
----------------

* Kuvia tai muita tiedostoja aiheesta **Joseph Fort Newton** Wikimedia Commonsissa
Holzkirchenin sijainti Miesbachin piirikunnassa. Pienemmässä kuvassa piirikunnan sijainti Baijerin osavaltiossa.
**Holzkirchen** on kauppala Baijerin osavaltiossa Saksassa.

Maantiede
---------

Holzkirchen sijaitsee ylänkömaalla osavaltionsa eteläisimmässä osassa noin 30 kilometriä Münchenistä eteläkaakkoon.

Historia
--------

Arkeologisten löytöjen perusteella nykyisen Holzkirchenin alueella on asuttu jo varhaisella pronssikaudella (noin 1800–150 eaa.). Nykyisen Holzkirchenin alkiona on kahden roomalaistien risteys. Ensimmäinen maininta markkinapaikkana Holzkirchenista on vuodelta 1286. Paikkakunnan historiallisia arkistoja tuhoutui kaikkiaan yhdeksässä tulipalossa vuosina 1490–1895. Holzkirchen kytkettiin rataverkkoon 1857 ja siitä tuli osa Münchenin paikallisjunaverkkoa 1972. Holzkircheniin liitettiin Hartpenningin kunta ja osia Föchingin kunnasta 1978.

Holzkirchenin vanhaa arkkitehtuuria edustaa esimerkiksi kirkko St. Laurentius, josta on varhaisin maininta vuoden 1000 tienoilta.

Talous ja liikenne
------------------

Holzkirchenissä toimivia yrityksiä ovat esimerkiksi Hegal AG, CCL Label GmbH ja Franz Schmid GmbH & Co. KG. Perheyrittäjyydellä on pitkät perinteet. Holzkirchenin rautatieaseman virallinen nimi on Bahnhof Holzkirchen. Lähin moottoritie on keskustan itäpuolitse kulkeva BAB 8.

Lähteet
-------

1. ↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal), Federal Statistical Office (viitattu 10. maaliskuuta 2019). Tieto on haettu Wikidatasta.
2. ↑  (de) Alle politisch selbständigen Gemeinden mit ausgewählten Merkmalen am 31.12.2022, Federal Statistical Office, 21. syyskuuta 2023View and modify data on Wikidata. Tieto on haettu Wikidatasta.
3. ↑  Entfernung von Holzkirchen, Bayern nach München, Bayern *Entfernungberechnen.com*. Viitattu 6.3.2024. (saksaksi)
4. ↑  Unsere Geschichte *Holzkirchen.de*. Markt Holzkirchen. Viitattu 6.3.2024. (saksaksi)
5. ↑  Kirche St. Laurentius *Bergfex.de*. bergfex GmbH. Viitattu 6.3.2024. (saksaksi)
6. ↑  Standortprofil Holzkirchen *Die-deutsche-wirtschaft.de*. Die Deutsche Wirtschaft. Viitattu 6.3.2024. (saksaksi)
7. ↑  Für einen starken Einzelhandel *Holzkirchen.de*. Markt Holzkirchen. Viitattu 6.3.2024. (saksaksi)
8. ↑  Holzkirchen *Bahnhof.de*. DB InfraGO AG. Viitattu 6.3.2024. (saksaksi)
9. ↑  A8 AS Holzkirchen *Autobahn.de*. Autobahn GmbH. Viitattu 6.3.2024. (saksaksi)

Aiheesta muualla
----------------

* Holzkirchen, Baijeri, Saksa — Sunrise, Sunset and Daylength

CommonsCommons
Wikimedia Commonsissa on kuvia tai muita tiedostoja aiheesta **Holzkirchen (Ylä-Baijeri)**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Holzkirchen (Oberbayern) 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |
|  |
| Maantieteelliset | 
* MusicBrainz area

 |

 |